Държавен вестник, бр. 50, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  50
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 1 от 2011 г. за професионалните дейности, 
които медицинските сестри, акушерките, 
асоциираните медицински специалисти и 
здравните асистенти могат да извършват по 
назначение или самостоятелно (ДВ, бр. 15 
от 2011 г.)
Параграф единствен. В чл. 7, ал. 1 се правят 
следните изменения и допълнения:
1. В т. 1, буква „з“ след думата „лаборатор­
ни“ се добавя „и инструментални“.
2. В т. 2:
а) в буква „в“ след думата „здраве“ се до­
бавя „и храненето“;
б) в буква „ж“ накрая се добавя думата „му“.
3. В т. 3:
а) буква „а“ се изменя:
„а) подготовка и извършване на долекарски 
медицински преглед в лечебно заведение за 
извънболнична помощ, в център за спешна 
медицинска помощ, както и в местата за 
лишаване от свобода и системата на Минис­
терството на вътрешните работи, в случаите, 
когато пациентът не може да бъде прегледан 
от лекар, чрез снемане на анамнеза, статус 
(чрез физикални методи на изследване – оглед, 
палпация, перкусия и аускултация), поставяне 
на предварителна (работна) диагноза на база 
симптоматиката, обективното състояние и 
лабораторните изследвания на болния; не се 
допуска самостоятелен преглед и назначение 
на лечение на деца до 3-годишна възраст освен 
при състояния, пряко застрашаващи живота 
на детето;“
б) създават се букви „т“ и „у“:
„т) интерпретиране на рутинни изследва­
ния – изследване на урина: pH, белтък, глюкоза, 
кетонни тела, уробилиноген, билирубин, кръв 
и ориентировъчно изследване на „седимент“; 
кръвна картина: хемоглобин, хематокрит, ерит­
роцити, левкоцити и тромбоцити, СУЕ; клинич­
но-химични изследвания: глюкоза, креатинин, 
урея, общ билирубин, глюкурониран (директен) 
билирубин, АсАТ, АлАТ, пикочна киселина, 
холестерол, триглицериди;изпражнения: окул­
тни кръвоизливи;
у) разпознаване на промени в електрокар­
диограмата, налагащи оказване на спешна 
медицинска помощ.“
4. В т. 5:
а) в буква „ж“ след думите „катетър при“ 
се добавя „мъж и“;
б) буква „з“ се заличава.
5. В т. 6:
а) в буква „г“ думата „първа“ се заменя 
със „спешна“;
б) буква „з“ се изменя така:
„з) извършване на първична реанимация – 
непряк сърдечен масаж, дефибрилация и 
изкуствена вентилация;“
в) създават се букви „к“ и „л“:
„к) оказване на помощ при раждане до 
идването на лекар или акушерка;
л) изписване, извършване на инфузион­
на терапия, прилагане на антиаритмични, 
кардиоинотропни лекарствени продукти и 
кортикостероиди при състояния, налагащи 
оказване на спешна медицинска помощ.“
Министър: Ст. Константинов
7861
МИНИСТЕРСТВО 
НА ОТБРАНАТА
НАРЕДБА № Н-19
от 13 юни 2011 г.
за условията и реда за подбор на студенти и 
ученици за предоставяне на стипендия с цел 
придобиване на професионална квалифика­
ция за изпълнение на служба в Министер­
ството на отбраната, структурите на пряко 
подчинение на министъра на отбраната и 
Българската армия
Раздел І
Общи положения
Чл. 1. С тази наредба се определят услови­
ята и редът за подбор на студенти от висши 
училища в страната или в чужбина и на уче­
ници от средни училища или професионални 
колежи, с които да бъдат сключени договори 
за предоставяне на стипендия и други условия 
във връзка с обучението с цел придобиване на 
професионална квалификация за изпълнение 
на служба в Министерството на отбраната, 
структурите на пряко подчинение на минис­
търа на отбраната и Българската армия.
Чл. 2. За стипендианти при условията и по 
реда на тази наредба могат да кандидатстват 
студенти и ученици, обучаващи се във висши 
и средни училища и професионални колежи 
по специалности и професионални квалифи­
кации, по които не е организирано обучение 
във военните академии, висшите военни 
училища и в професионалните сержантски 
(старшински) колежи.
Чл. 3. Органите по управление на чо­
вешките ресурси (по личния състав) в Ми­
нистерството на отбраната, структурите на 
подчинение на министъра на отбраната и 
в Българската армия въз основа на анализ 
определят потребностите от: